CELEX: C2006/131/03
Language: et
Date: 2006-06-03 00:00:00
Title: Kohtuasi C-152/03: Euroopa Kohtu (suurkoda)  21. veebruari 2006.  aasta otsus (Bundesfinanzhofi eelotsusetaotlus) — Hans-Jurgen Ritter-Coulais, Monique Ritter-Coulais  versus  Finanzamt Germersheim (Maksuõigusnormid — Tulumaks — EMÜ asutamislepingu artikkel 48 (hiljem EÜ asutamislepingu artikkel 48, muudetuna EÜ artikkel 39) — Siseriiklikud õigusnormid, mis piiravad teises liikmesriigis asuva kinnisvara saamata jäänud üüritulu arvesse võtmist)

3.6.2006   
            
            
               ET
            
            
               Euroopa Liidu Teataja
            
            
               C 131/2
            
         Euroopa Kohtu (suurkoda) 21. veebruari 2006. aasta otsus (Bundesfinanzhofi eelotsusetaotlus) — Hans-Jurgen Ritter-Coulais, Monique Ritter-Coulais versus Finanzamt Germersheim
   (Kohtuasi C-152/03) (1)
   
   (Maksuõigusnormid - Tulumaks - EMÜ asutamislepingu artikkel 48 (hiljem EÜ asutamislepingu artikkel 48, muudetuna EÜ artikkel 39) - Siseriiklikud õigusnormid, mis piiravad teises liikmesriigis asuva kinnisvara saamata jäänud üüritulu arvesse võtmist)
   (2006/C 131/03)
   Kohtumenetluse keel: saksa
   Eelotsusetaotluse esitanud kohus
   Bundesfinanzhof
   Põhikohtuasja pooled
   
      Hageja(d): Hans-Jürgen Ritter-Coulais, Monique Ritter-Coulais
   
      Kostja: Finanzamt Germersheim
   Kohtuasja ese
   Eelotsusetaotlus — Bundesfinanzhof — EÜ artiklite 43 ja 56 tõlgendamine — Füüsiliste isikute tulumaksu puudutavad siseriiklikud õigusnormid, mis piiravad saamata jäänud üüritulu maha arvamise või vähendatud progressiivse maksumäära klausli kohaldamise ainult siseriiklikul territooriumil asuva kinnisvara saamata jäänud tuluga.
   Resolutiivosa
   EMÜ asutamislepingu artiklit 48 (hiljem EÜ asutamislepingu artikkel 48, muudetuna EÜ artikkel 39) tuleb tõlgendada nii, et sellega on vastuolus siseriiklikud õigusnormid, nagu on vaatluse all põhikohtuasjas, mis ei luba füüsilistel isikutel, kes saavad liikmesriigis palgatulu ja kellel on seal üldine maksukohustus, nõuda selles liikmesriigis nimetatud tulu maksumäära kindlaksmääramiseks saamata jäänud üüritulu, mis on seotud elumajaga, mida nad isiklikult kasutavad selleks otstarbeks ning mis asub teises liikmesriigis, arvesse võtmist, samas kui sellise majaga seotud positiivne üüritulu võetakse sellisena arvesse.
   
      (1)  ELT C 158, 05.07.2003.